আটলান্টিকে রণতরী পাঠাবে ইরান
কয়েক মাসের মধ্যেই আটলান্টিক মহাসাগরে মার্কিন জলসীমার কাছে রণতরী পাঠাবে বলে ঘোষণা দিয়েছে ইরান। এ নিয়ে দুই দেশের মধ্যে কূটনৈতিক উত্তেজনা এখন তুঙ্গে।







ইরানি নৌবাহিনী বলেছে, তার দেশ পারস্য উপসাগরে মার্কিন রণতরীর উপস্থিতির পাল্টা ব্যবস্থা হিসেবে আগামী মার্চ থেকে আটলান্টিকে নৌযান মোতায়েন করবে।




ইরানি রিয়াল-অ্যাডমিরাল তাওরাজ হাসসানি বলেন, আন্তর্জাতিক জলসীমায় তাদের নিয়মিত উপস্থিতি বাড়বে। নৌরুটের নিরাপত্তা নিশ্চিত করতে আন্তর্জাতিক জলসীমায় ইরানি পতাকা উত্তোলন করা হবে।
ইরানি নববর্ষের শুরুতেই নৌবহর আটলান্টিকে যাত্রা শুরু করবে বলে শুক্রবার জানিয়েছেন তাওরাজ হাসসানি।
ইরানের রাষ্ট্রীয় সংবাদ সংস্থা ইরনায় হাসানি বলেন, আটলান্টিক মহাসাগর অনেক দূর। তাই ইরানি নৌবহরের এ অভিযানে পাঁচ মাস সময় লেগে যেতে পারে।
তিনি জানান, নৌবহরের যুদ্ধজাহাজগুলোর মধ্যে আছে নতুন তৈরি ডেস্ট্রয়ার শাহান্দ। এ রণতরীতে হেলিকপ্টার ওড়ার ডেক আছে। 
‘বিমান বিধ্বংসী এবং জাহাজ বিধ্বংসী অস্ত্রসহ ভূমি থেকে ভূমিতে নিক্ষেপণযোগ্য এবং ভূমি থেকে আকাশে নিক্ষেপণযোগ্য ক্ষেপণাস্ত্রও আছে এতে। তাছাড়া এতে ইলেকট্রনিক ওয়ারফেয়ারেরও ব্যবস্থা আছে।’
গত মাসে ইরানি নৌবাহিনী বলেছে,  ভেনিজুয়েলায় একটি মিশনে তারা দুই বা তিনটি জাহাজ পাঠিয়েছে।

কয়েক মাসের মধ্যেই আটলান্টিক মহাসাগরে মার্কিন জলসীমার কাছে রণতরী পাঠাবে বলে ঘোষণা দিয়েছে ইরান। এ নিয়ে দুই দেশের মধ্যে কূটনৈতিক উত্তেজনা এখন তুঙ্গে।